rejauldu/bengali-wikipedia huggingface dataset:
চিং তাং (; জন্ম: ২৩ জুলাই ১৯৪৭, হংকং) একজন হংকং-আমেরিকান ভৌত রসায়নবিদ। তিনি ২০১৮ সালে ন্যাশনাল ইনভেন্টর্স হল অফ ফেমে অন্তর্ভুক্ত হন, ওএলইডি (স্টিভেন ভ্যান স্লাইকের সাথে একত্রে) উদ্ভাবনের জন্য এবং রসায়নে ২০১১ উলফ পুরস্কারে ভূষিত হন।  ট্যাং হলেন হংকং ইউনিভার্সিটি অফ সায়েন্স অ্যান্ড টেকনোলজির অধ্যাপক এবং ব্যাংক অফ ইস্ট এশিয়ার আইএএস। এর আগে রোচেস্টার বিশ্ববিদ্যালয়ে ডরিস জনস চেরি অধ্যাপক হিসেবে দায়িত্ব পালন করেছেন।   জীবনী তাং ইউনিভার্সিটি অব ব্রিটিশ কলাম্বিয়া থেকে ১৯৭০ সালে রসায়নে ব্যাচেলর অব সায়েন্স ডিগ্রি অর্জন করেন। তিনি কর্নেল ইউনিভার্সিটি থেকে ভৌত রসায়নে ১৯৭৫ সালে পিএইচডি ডিগ্রি অর্জন করেন। তিনি ১০৭৫ সালে ইস্টম্যান কোডাক এ রিসার্চ সায়েন্টিস্ট হিসেবে যোগদান করেন। তিনি ১৯৮১ সালে সিনিয়র রিসার্চ সায়েন্টিস্ট পদে উন্নীত হন, ১৯৯০ সালে রিসার্চ অ্যাসোসিয়েট এবং ১৯৯৮ সালে সিনিয়র রিসার্চ অ্যাসোসিয়েট পদে উন্নীত হন। ২০০৬ সালে তিনি রোচেস্টার বিশ্ববিদ্যালয় এ শিক্ষক হিসেবে যোগদান করেন।  তাং অর্গানিক লাইড এমিটিং ডায়োড এবং হেটারো-জাংশন অর্গানিক ফটোভোল্টায়িক সেল এর উদ্ভাবক।  তথ্যসূত্র  আরও দেখুন  বিষয়শ্রেণী:রসায়নে ওল্ফ পুরস্কার বিজয়ী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:১৯৪৭-এ জন্ম বিষয়শ্রেণী:মার্কিন উদ্ভাবক বিষয়শ্রেণী:মার্কিন ভৌত রসায়নবিদ বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:রোচেস্টার বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রে হংকংয়ীয় অভিবাসী
সিদ্রা নওয়াজ হচ্ছেন পাকিস্তানের একজন নারী ক্রিকেটার। তার জন্ম লাহোরে হয়েছিলো। আন্তর্জাতিক কর্মজীবন সিদ্রা পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক ম্যাচ এবং টুয়েন্টি২০ আন্তর্জাতিক ম্যাচে খেলেছেন। অস্ট্রেলিয়ার বিপক্ষে ২১ আগস্ট ২০১৪ তারিখে তিনি প্রথম আন্তর্জাতিক ম্যাচে অংশ নেন। ২০১৮ সালে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০ তে সিদ্রার নাম আসে। জানুয়ারি ২০২০-এ সিদ্রা ২০২০ আইসিসি মহিলা টি২০ বিশ্বকাপ-এ খেলার সুযোগ পান যেটা অস্ট্রেলিয়াতে অনুষ্ঠিত হয়।  তথ্যসূত্র  বিষয়শ্রেণী:পাকিস্তানি নারী ক্রিকেটার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:২০১৪ এশিয়ান গেমসের পদক বিজয়ী
| time = {{subst:#invoke:ConvertDigit|main|}} | daynight =  | team1 =  | team2 =  | score1 = {{subst:#invoke:ConvertDigit|main|}} | runs1 = [[{{subst:#invoke:redirect|main|}}]] {{subst:#invoke:ConvertDigit|main| {{subst:#invoke:String|replace|source={{subst:#invoke:String|replace|source=|pattern=^[^%s]*%s*|replace=|plain=false}}|pattern=^[^%s]*%s*|replace=|plain=false}}}} | wickets1 = [[{{subst:#invoke:redirect|main|}}]] {{subst:#invoke:ConvertDigit|main| {{subst:#invoke:String|replace|source={{subst:#invoke:String|replace|source=|pattern=^[^%s]*%s*|replace=|plain=false}}|pattern=^[^%s]*%s*|replace=|plain=false}}}} | score2 = {{subst:#invoke:ConvertDigit|main|}} | runs2 = [[{{subst:#invoke:redirect|main|}}]] {{subst:#invoke:ConvertDigit|main| {{subst:#invoke:String|replace|source={{subst:#invoke:String|replace|source=|pattern=^[^%s]*%s*|replace=|plain=false}}|pattern=^[^%s]*%s*|replace=|plain=false}}}} | wickets2 = [[{{subst:#invoke:redirect|main|}}]] {{subst:#invoke:ConvertDigit|main| {{subst:#invoke:String|replace|source={{subst:#invoke:String|replace|source=|pattern=^[^%s]*%s*|replace=|plain=false}}|pattern=^[^%s]*%s*|replace=|plain=false}}}} | result =  | report =  | venue =  [[{{subst:#invoke:redirect|main|}}]], [[{{subst:#invoke:redirect|main| {{subst:#invoke:String|replace|source=|pattern=^[^%s]*%s*|replace=|plain=false}}}}]] | umpires =  | motm =  [[{{subst:#invoke:redirect|main|}}]] {{subst:#invoke:String|replace|source={{subst:#invoke:String|replace|source=|pattern=^[^%s]*%s*|replace=|plain=false}}|pattern=^[^%s]*%s*|replace=|plain=false}} | toss =  | round = | rain =  | notes =  }}
তেলেঙ্গানা দিবস বা তেলেঙ্গানা গঠন দিবস হলো ভারতের তেলেঙ্গানা রাজ্য হিসেবে স্বীকৃতি লাভের স্মরণে পালিত একটি রাষ্ট্রীয় দিবস। ২০১৪ সাল থেকে প্রতি বছর ২ জুন দিনটি তেলেঙ্গানা দিবস পালন করা হয়। তেলেঙ্গানা দিবসে নানা অনুষ্ঠানের মাধ্যমে তেলেঙ্গানার ইতিহাস ও ঐতিহ্য তুলে ধরা হয়। এর পাশাপাশি কুচকাওয়াজ এবং রাজনৈতিক বক্তৃতারও আয়োজন থাকে। এই দিবসে বিভিন্ন অনুষ্ঠানের মাধ্যমে রাজ্য জুড়ে দিনটি পালন করা হয়। তেলেঙ্গানার মুখ্যমন্ত্রী দ্বারা জাতীয় পতাকা উত্তোলনের পর, প্যারেড গ্রাউন্ডে আনুষ্ঠানিক কুচকাওয়াজ অনুষ্ঠিত হয়। তেলেঙ্গানা রাজ্যের তেত্রিশটি জেলায় এই দিবসটি উদযাপিত হয়।  ইতিহাস আগে তেলেঙ্গানা অন্ধ্রপ্রদেশের একটি অংশ ছিল। ২০১৪ সালে তেলেঙ্গানা রাজ্য আনুষ্ঠানিকভাবে গঠিত হয়। কালভাকুন্তলা চন্দ্রশেখর রাও তেলেঙ্গানার প্রথম মুখ্যমন্ত্রী হিসাবে নির্বাচিত হন। ঐ নির্বাচনে তেলেঙ্গানা রাষ্ট্র সমিতি পার্টি সংখ্যাগরিষ্ঠতা লাভ করে।  ২০১৩ সালের ১ জুলাই কংগ্রেস ওয়ার্কিং কমিটি সর্বসম্মতিক্রমে একটি পৃথক তেলেঙ্গানা রাজ্য গঠনের সুপারিশ করার জন্য একটি প্রস্তাব অনুমোদন করে। বিভিন্ন পর্যায়ের মধ্য দিয়ে যাবার পর ২০১৪ সালের ফেব্রুয়ারি মাসে বিলটি ভারতের সংসদে পেশ করা হয়। ২০১৪ সালের ফেব্রুয়ারি মাসে উত্তর-পশ্চিম অন্ধ্রপ্রদেশের দশটি জেলা নিয়ে তেলেঙ্গানা রাজ্য গঠনের জন্য ভারতের সংসদে অন্ধ্রপ্রদেশ পুনর্গঠন আইন, ২০১৪ বিলটি অনুমোদন লাভ করে। বিলটি রাষ্ট্রপতির সম্মতি লাভ করে এবং ১ মার্চ ২০১৪ তারিখে বিলটি গেজেটে প্রকাশিত হয়।  তাৎপর্য রাজ্যের ইতিহাসে বছরের পর বছর ধরে তেলেঙ্গানা আন্দোলনের জন্য দিনটি বিশেষ তাৎপর্যপূর্ণ।  সাংস্কৃতিক কার্যক্রম রাজ্য সরকার চার দিনব্যাপী অনুষ্ঠান এবং উদযাপনের পৃষ্ঠপোষকতা করে। বিভিন্ন ক্ষেত্রে অবদানের জন্য তেলেঙ্গানা রাজ্য পুরস্কার দেওয়া হয়। রবীন্দ্র ভারতী মিলনায়তনে বিভিন্ন ধরনের সাংস্কৃতিক অনুষ্ঠান হয়। এছাড়া বিভিন্ন হোটেলে তেলেঙ্গানা খাদ্য মেলার আয়োজন করা হয়।  তথ্যসূত্র  বিষয়শ্রেণী:তেলেঙ্গানা বিষয়শ্রেণী:জুন উদ্‌যাপন
পারভীন ববি (৪ এপ্রিল ১৯৪৯ - ২০ জানুয়ারি ২০০৫) একজন ভারতীয় অভিনেত্রী ছিলেন যিনি বলিউডে কাজ করতেন। তাঁর অভিনীত উল্লেখযোগ্য চলচ্চিত্রগুলোর মধ্যে রয়েছে দিওয়ার (১৯৭৫), নমক হালাল (১৯৮২), অমর আকবর এন্থনি (১৯৭৭) এবং শান (১৯৮০)।"Parveen Babi dies, alone in death as in life" , ''The Times of India, 22 January 2005."Parveen wanted to be left alone", ''The Times of India, 30 January 2005   ব্যক্তিগত জীবন এবং শিক্ষা পারভীন গুজরাতের জুনাগাড়ে একটি পাঠান মুসলিম পরিবারে জন্ম নেন। প্রথমে তিনি আহমেদাবাদের মাউন্ট ক্যারমেল হাই স্কুলে পড়েন, এরপর সেন্ট জেভিয়ার্স কলেজ থেকে ইংরেজি সাহিত্যে বিএ পাশ করেন।"St. Xavier's College – Ahmedabad – INDIA" . stxavierscollege.net. পারভীনের পিতার নাম ছিলো বালি মহাম্মাদ খান ববি যিনি ১৯৫৯ সালে মারা যান এবং পারভীনের মা জেমা বখতে বিবি ২০০১ সালে মারা যান।"The Illustrious Babi Daynasty :: JunaGadh State" . junagadhstate.org.The Babi Dynasty. royalark.net. পারভীন ছিলেন বালি এবং জেমার একমাত্র সন্তান, পারভীনের জন্ম তাঁদের বিয়ের ১৪ বছর পরে হয়েছিলো, পারভীনের বয়স ১০ থাকাকালীন বালি মারা যান।  পারভীন আজীবন অবিবাহিত ছিলেন, সত্তর এবং আশির দশকের সংবাদ মাধ্যম পারভীন সম্পর্কে এরকম খবর প্রচার করতো যে পারভীন পরিচালক মহেশ ভাট, অভিনেতা কবীর বেদী এবং ড্যানি ডেনজংপার সঙ্গে শারীরিক সখ্যতা গড়ে তুলছেন। পারভীনকে নিয়ে একটা গুজব রটে যে তিনি অমিতাভ বচ্চনের সঙ্গে প্রেম করছেন, অমিতাভ পারভীনের সঙ্গে কয়েকটি চলচ্চিত্রে জুটিবদ্ধ ভাবে কাজ করেছিলেন, পারভীন পরে অমিতাভকে ভয় পাওয়া শুরু করেন এবং অমিতাভ নাকি তাকে খুন করার চেষ্টা করেছিলো এই অভিযোগ তোলেন।  তথ্যসূত্র  বহিঃসংযোগ    বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৫৪-এ জন্ম বিষয়শ্রেণী:২০০৫-এ মৃত্যু বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:গুজরাতের অভিনেত্রী বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:ভারতীয় প্রাক্তন মুসলিম বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:জুনাগড়ের ব্যক্তি বিষয়শ্রেণী:গুজরাতি ব্যক্তি বিষয়শ্রেণী:বয়স বিতর্ক
বম পার্বত্য চট্টগ্রামের একটি ক্ষুদ্র জাতিসত্তার নাম। বম জাতি মঙ্গোলীয় জনগোষ্ঠীর লোক। ‘বম’ শব্দের অর্থ হলো বন্ধন। জীবনের যাবতীয় কর্ম, শিকার পর্ব, নৃত্যগীত, পানাহার, দেবতার উদ্দেশে যজ্ঞ নিবেদন সবকিছুই একত্র হয়ে সম্মিলিতভাবে সম্পাদন করার রীতি থেকে ‘বম‘ বা ‘বন্ধন’-এর ধারণাটি এসেছে। বান্দরবান জেলার রুমা, থানচি, রোয়াংছড়ি ও সদর থানা এবং রাঙ্গামাটি জেলার বিলাইছড়ি থানায় মোট ৭০টি গ্রামে বম জাতির বসবাস। বমদের সঙ্গে বাংলাদেশের মূলস্রোতের মানুষের যোগাযোগ ও জানাশোনা অতি সামান্যই। বান্দরবান পার্বত্য জেলার মারমা ও রাখাইনরা বমদের লাঙ্গি বা লাঙ্গে বলে অভিহিত করে। তথ্যসূত্রে জানা যায় এক সময় তারা বৌদ্ধ ধর্ম পালন করতো  পরবর্তীতে খ্রিস্টানরা তাদের  সন্তানদের বিভিন্ন সাহায্যে সহযোগিতা করে ধর্মান্তিত করে এবং তাদেরকে খ্রিস্টান ধর্মে নিয়ে যায়  এতে বৌদ্ধ ধর্মের থেকে ধীরে ধীরে বম রা খ্রিস্টান ধর্মে ধাপিত হয়  ১৯৮৬ সালে ৯০% বম জাতি বৌদ্ধ ধর্ম ত্যাগ করে খ্রিস্টান ধর্ম গ্রহণ করে   জনসংখ্যা  বম সমাজ পুরুষতান্ত্রিক। ১৯৯১ সালের আদমশুমারি অনুযায়ী বাংলাদেশে বম জনসংখ্যা ৬ হাজার ৯৭৮ জন। তাদের পরিবার সংখ্যা ১,৩৪৯টি। ১৯৬৬ সালে বমদের ৮৬% লোক খ্রিস্টান হয় বলে জানা যায়। ২০০১ সালে বমদের প্রায় সকলেই খ্রিস্ট ধর্ম গ্রহণ করেছে।  তাদের পরিবারে পিতাই হলেন প্রধান ব্যক্তি।   ইতিহাস  অতীতে বম জনগোষ্ঠীর লোকজন নদী থেকে দূরে দুর্গম পর্বত শিখরে তাদের গ্রামগুলি নির্মাণ করত। গ্রামগুলির চারপাশে শক্ত গাছের খুঁটি পুঁতে বেষ্টনী তৈরি করা হতো। বমরা মাটিতে খুঁটি পুঁতে উঁচু পাহাড়ের উপর প্ল্যাটফর্ম তৈরি করে তাতে বাড়িঘর নির্মাণ করে। তাদের ঘরকে মাচাং বলা হয়। মাচাং বাঁশ বা কাঠ দিয়ে তৈরি করা হয়।   সংস্কৃতি  সামাজিক আচার-আচরণ, বিচার সালিশ এবং বিবাদ মীমাংসার জন্য এদের নিজস্ব সামাজিক অবকাঠামো আছে। এই কাঠামো সামগ্রিকভাবে সামাজিক আচার-ব্যবস্থাকে নিয়ন্ত্রণ করে থাকে। বম সমাজের কেউ এ যাবৎ নিজেদের মধ্যে সংঘটিত কোন বিবাদ মীমাংসার জন্য আদালত বা অন্যকোন সরকারি সংস্থার শরণাপন্ন হয়েছে বলে জানা যায় না। আজও বমরা তাদের জীবন পরিচালনা করে বম কাস্টমারি ল’ গ্রন্থের নির্দেশিকা অনুযায়ী। বমদের বাঁশনৃত্য তাদের জীবনেরই অপরিহার্য অংশ। এটি পরিবেশ থেকে নেওয়া নৃত্যানুষ্ঠান। বমদের চেরাউ নৃত্য ও সঙ্গীত আসলে কোন আনন্দের বা উৎসবের নৃত্য বা গান নয়। এ নৃত্য ও গান পরিবেশিত হয় বম পরিবারের দুঃখ ও শোকের দিনে। বিশেষ করে পরিবারের কারও অকাল বা অস্বাভাবিক মৃত্যু হলে এই গান করা হয়। শোকের সময় মানুষকে সান্ত্বনা ও সাহস দেওয়ার এটাই বমদের রীতি।  খ্রিস্টান মিশনারিগণ বমদের মধ্যে ঊনবিংশ শতাব্দীর মাঝামাঝি সময় থেকে খ্রিস্টান ধর্ম প্রচার শুরু করে। তখন থেকে বমরা খ্রিস্টান হতে থাকে। ১৯৫৯ সাল থেকে ব্যাংককের বাইবেল সোসাইটির তত্ত্বাবধানে লুসাই ভাষায় লিখিত বাইবেল বম ভাষায় অনুবাদের কাজ শুরু হয়। তথ্যসূত্র    আরও দেখুন   বিষয়শ্রেণী:বাংলাদেশের জাতিগোষ্ঠী
প্রকৃতি বনাম প্রতিপালন নামক বিতর্কটি মূলত ব্যক্তিভেদে বৈশিষ্ট্যের পার্থক্যের পেছনে কোন ব্যক্তির "জন্মগত বৈশিষ্ট্য (প্রকৃতি) বনাম ব্যক্তিগত অভিজ্ঞতা (প্রতিপালন)" সম্পর্কিত কার্যকারিতা নিয়ে আলোচনা করে। জনসংখ্যা বংশগতিবিদ্যায়, পূর্বপুরুষ হতে কোন বৈশিষ্ট্যের পরবর্তী প্রজন্মে প্রবাহিত হওয়ার ক্ষমতা সেসকল বৈশিষ্ট্যে মাঝে সীমাবদ্ধ যেগুলো জিনগতভাবে উত্তরাধিকারসূত্রে পাওয়া যায়। এ সকল বৈশিষ্ট্যের মধ্যে আচরণিক ও চরিত্রগত বৈশিষ্ট্যও অন্তর্গত। যদিও এই বিতর্কটি মানব প্রজাতিকে কেন্দ্র করে সাধারণত ঘটে থাকে, তবুও প্রাণী ও উদ্ভিদসহ অন্য যে কোন জীবের ক্ষেত্রে এই অনুসন্ধান-নীতি প্রয়োগ করা যায়।  যমজ সন্তানগণ জিনগতভাবে একই বৈশিষ্ট্যের অধিকারী বলে তারা প্রকৃতিগতভাবে অভিন্ন, তাই প্রতিপালনের অভিন্নতা ও বিভিন্নতার মাধ্যমে তাদের উপরই এই বিতর্কের গবেষণাটি বেশিরভাগ করা হয়েছে। এরকম কিছু গবেষণায় দেখা গেছে, যমজ শিশুদের রক্তের গ্রুপ চোখের মণির রং জিনগত; উচ্চতা ও ওজন আংশিক জিনগত ও আংশিক পরিবেশগত; মেধাবিকাশ অনেকটাই জিনগত এবং ভাষাজ্ঞান পুঁতাই পরিবেশগত। ফ্রান্সিস গ্যাল্টন প্রথম এই গবেষণাটি করেন, যিনি সম্পর্কে ডারউইনের একজন আত্মীয় ছিলেন।Galton, Francis 1875. Proceedings of the Royal Institution of Great Britain, volume 7. Of Men of Science, their nature and their nurture.  Also, later, Galton, Francis 1895. English men of science: their nature and nurture. Macmillan, London and Appleton, New York. গ্যাল্টন প্রকৃতি ও প্রতিপালনকে পরস্পরের বিকল্প নামক তত্ত্বের কোন বিরোধিতা করেন নি। তবে উক্ত পরিভাষাটি অতিরিক্ত-সরলীকরণের অভিযোগে সমালোচিত হয়েছে। তবে সকল লেখকই স্বীকার করেন যে আমাদের পরিবর্ধনে দুটি উপাদানেরই ভূমিকা রয়েছে। দার্শনিক জন লেক মনে করতেন যে মানুষ তার মানসিক বৈশিষ্ট্যগুলো প্রতিপালন থেকে পায়। তিনি এক্ষেত্রে শুধু আমাদের চেতনাগত জ্ঞান অর্জনের প্রক্রিয়া নিয়েই গবেষণা করেছিলেন।  প্রকৃতি এবং প্রতিপালন উভয়েই আমাদের বৃদ্ধিতে আন্তঃপ্রতিক্রিয়াশীলভাবে অবদান রাখে, এবং বহু মনস্তত্ত্ববিদ ও নৃতত্ত্ববিদ এদের মধ্যে তুলনা করাকে অযৌক্তিক বলে মনে করেন। তারা একে আধুনিক বিজ্ঞানের দৃষ্টিতে মেয়াদ-উত্তীর্ণ ও সেকেলে মতবাদ বলে মনে করেন।Dusheck, Jennie 2002. The interpretation of genes. Natural History, October 2002.Carlson N.R. et al. 2005. Psychology: the science of behaviour. 3rd ed, Pearson. Ridley, Matt 2003. Nature via Nurture: genes, experience, & what makes us human. Harper Collins. Westen D. 2002. Psychology: brain, behavior & culture. Wiley.   আরও দেখুন  আচরণগত অধিবংশগতিবিদ্যা দ্বৈত বংশগতি তত্ত্ব প্রকৃতি-সংস্কৃতি বিভাজন কাঠামো ও প্রতিনিধিত্ব সামাজিক উদ্দেশ্যবাদ  তথ্যসূত্র  আরও পড়ুন             বিষয়শ্রেণী:মানব আচরণ বিষয়শ্রেণী:মানব উন্নয়ন বিষয়শ্রেণী:ব্যক্তিত্ব তত্ত্ব বিষয়শ্রেণী:২০-শ শতাব্দীর সমালোচনা বিষয়শ্রেণী:বৈজ্ঞানিক সমালোচনা বিষয়শ্রেণী:মানব বিকাশ বিষয়শ্রেণী:ব্যক্তিত্বের তত্ত্ব বিষয়শ্রেণী:জীববিজ্ঞান সম্পর্কিত বিতর্কিত বিষয় বিষয়শ্রেণী:উভয়সংকট বিষয়শ্রেণী:মানব বংশাণুবিজ্ঞান বিষয়শ্রেণী:বিবর্তনমূলক মনোবিজ্ঞান
ফাদাক () ছিল আরব উপদ্বীপের উত্তরপ্রান্তে খাইবার অঞ্চলে অবস্থিত একটি মরূদ্যান যা বর্তমানে অধুনা সউদি আরবে অবস্থিত। মদিনা থেকে ১৪০ কিলোমিটার দূরবর্তী ফাদাক উদ্যানটি জলকূপ, খেজুর বাগান এবং কারুশিল্পের জন্য বিখ্যাত ছিল।Veccia Vaglieri, L. "Fadak." Encyclopaedia of Islam, Second Edition. Edited by: P. Bearman; Th. Bianquis; C. E. Bosworth; E. van Donzel; and W. P. Heinrichs. Brill, 2010. Brill Online. University of Toronto. 8 August 2010 মুসলমানরা যখন খায়বারের যুদ্ধে খায়বারবাসীদের পরাজিত করে, ফাদাকের উদ্যানটি ইসলামের নবী মুহাম্মদের ব্যক্তিগত সম্পত্তি হিসেবে গৃহীত হয়। মুহাম্মদের মৃত্যুর পর ফাদাকের উত্তরাধিকার নিয়ে খলিফা আবু বকর এবং নবীর কন্যা ফাতিমার মধ্যে বাদানুবাদ দেখা দেয়।After the Prophet: The Epic Story of the Shia-Sunni Split in Islam By Lesley Hazleton, pp. 71-73 মরূদ্যানটির প্রকৃত মালিকানা সম্পর্কে সুন্নি ও শিয়ারা ভিন্নমত পোষণ করে।Wafa al Wafa (vol 3 p 1000), Tarikh Abu al-Fida (vol 1 p 168)  ইতিহাস প্রাক-ইসলামি খাইবার মুহাম্মদের যুগ (৬২৯–৬৩২)  মুহাম্মদের মৃত্যুর পর সুন্নি দৃষ্টিভঙ্গি শিয়া দৃষ্টিভঙ্গি উমাইয়া শাসনাধীন ফাদাক (৬৬১–৭৫০) আব্বাসীয় শাসনাধীন ফাদাক (৭৫০–১২৫৮) সাহিত্যে ফাদাক আরও দেখুন  মুহম্মদের স্থলাভিষেক  ফাতিমার গৃহে উমর   তথ্যসূত্র   বিষয়শ্রেণী:ঐতিহাসিক ইহুদি সম্প্রদায় বিষয়শ্রেণী:সৌদি আরবের ইতিহাস বিষয়শ্রেণী:সৌদি আরবের ভূগোল বিষয়শ্রেণী:ফাতিমা
গ্যা'-ব্জাং-ছোস-র্জে-ছোস-ক্যি-স্মোন-লাম () (১১৬৯-১২৩৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের গ্যা'-ব্জাং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।   জন্ম   গ্যা'-ব্জাং-ছোস-র্জে-ছোস-ক্যি-স্মোন-লাম ১১৬৯ খ্রিষ্টাব্দে তিব্বতের ইয়ার্লুং উপত্যকার দ্মার-মো-ম্খা'-'গ্রো () নামক স্থানে প্রাচীন স্নুব্স পরিবারগোষ্ঠীতে জন্মগ্রহণ করেন। জন্মের সময় তার নাম রাখা হয় দার-মা-রিন-ছেন ()   শিক্ষা   পনেরো বছর বয়সে শিক্ষার্থীর শপথ নেওয়ার সময় তার ন্ম রাখা হয় ছোস-ক্যি-স্মোন-লাম। এর পরবর্তী ছয় বছর তিনি মঠের নিয়ম ও বিনয় সম্বন্ধে শিক্ষালাভ করেন। আঠাশ বছর বয়সে তিনি বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর শিষ্য জ্বা-রা-বা-স্কাল-ল্দান-য়ে-শেস-সেং-গের () নিকট মহামুদ্রা সম্বন্ধে শিক্ষালাভ করেন। এছাড়াও তিনি খাম-বু-য়া-লের () নিকটে ছোদ তত্ত্ব ও স্কাল-ল্দান-ব্যাং-য়েসের () নিকট ঝিজে তত্ত্ব সম্বন্ধে শিক্ষালাভ করেন। এছাড়াও তিনি গ্ত্সাং-পা-র্গ্যা-রাস-য়ে-র্দো-র্জে, ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ও র্ন্যিং-মা শিক্ষক ঝিগ-পো-ব্দুদ-র্ত্সির () নিকটেও শিক্ষালাভ করেন।   পরবর্তী জীবন   ১২০৭ খ্রিষ্টাব্দে তিনি গ্যা'-ব্জাং বৌদ্ধবিহার স্থাপন করেন। এই বৌদ্ধবিহারের ভেতরের দেওয়ালে তিনি কারণ্ডব্যূহসূত্র ও অবতংসকসূত্রের বিভিন্ন ঘটনা সম্বন্ধীয় চিত্র দিয়ে সাজিয়ে তোলেন। এই বৌদ্ধবিহার স্থাপনের পরে তিনি শাম-বু-ব্চাল নামক এক স্থানে অনুষ্ঠিত ধর্মীয় সম্মেলনে সভাপতিত্ব করেন।   তথ্যসূত্র    আরো পড়ুন    Roerich, George, trans. 1996. The Blue Annals. 2nd ed. Delhi: Motilal Banarsidas, pp. 653–9.  Tsering Gyalbo, Guntram Hazod and Per K. Sørensen. 2000. Civilization at the Foot of Mount Shampo: The Royal House of lHa Bug-pa-can and the History of g.Ya'-bzang. Vienna: Osterreichische Akademie der Wissenschaften.  বিষয়শ্রেণী:১১৬৯-এ জন্ম বিষয়শ্রেণী:১২৩৩-এ মৃত্যু বিষয়শ্রেণী:ইয়াসাং কাগ্যু
মুহাম্মদ মুন্তারি (, ; জন্ম: ২০ ডিসেম্বর ১৯৯৩) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল দুহাইল এবং কাতার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০১৬ সালে, মুন্তারি কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। এরপূর্বে ২০১৪ সালে তিনি কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৪৯ ম্যাচে ১২টি গোল করেছেন।  প্রারম্ভিক জীবন মুহাম্মদ মুন্তারি ১৯৯৩ সালের ২০শে ডিসেম্বর তারিখে ঘানার কুমাসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মুন্তারি নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন। ২৫শে নভেম্বর তারিখে সেনেগালের গ্রুপ পর্বে নিজেদের দ্বিতীয় ম্যাচে মুন্তারি ফিফা বিশ্বকাপের ইতিহাসে কাতারের হয়ে প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল কাতার  ২০১৪  ১  ১ ২০১৫  ১৩  ৫ ২০১৬  ১  ০ ২০১৭  ৬  ১ ২০১৯  ৫  ১ ২০২১  ১৮  ৪ ২০২২  ৬  ১ সর্বমোট  ৫০  ১৩  তথ্যসূত্র  বহিঃসংযোগ           বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:কাতারের আন্তর্জাতিক ফুটবলার বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কাতারের নাগরিকীকৃত নাগরিক বিষয়শ্রেণী:২০২৩ কনকাকাফ গোল্ড কাপের খেলোয়াড়
বোয়ালমারী বাজার রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।   ইতিহাস   ১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে বোয়ালমারী রেলওয়ে স্টেশন তৈরি করা হয়।   পরিষেবা   বোয়ালমারী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:   টুঙ্গিপাড়া এক্সপ্রেস  ভাটিয়াপাড়া এক্সপ্রেস।   তথ্যসূত্র   বিষয়শ্রেণী:ফরিদপুর জেলার রেলওয়ে স্টেশন বিষয়শ্রেণী:১৯৩২-এ ব্রিটিশ ভারতে প্রতিষ্ঠিত বিষয়শ্রেণী:বোয়ালমারী উপজেলা
ডান|থাম্ব|লুডউইগ বোল্টজম্যান, যার নামে বোল্টজম্যান মগজগুলোর নাম করা হয়  বোল্টজম্যান মগজ হচ্ছে একটা অনুকল্পিত স্ব-চেতন সত্তা যার উদ্ভব হয় তাপগতীয় সমতার মধ্যে বিচ্ছিন্ন পরিবর্তনসমূহের ফলে। এই তত্ত্বটার নামকরণ করা হয়েছে অস্ট্রিয়ান পদার্থবিদ লুডউইগ বোল্টজম্যান (১৮৪৪-১৯০৬) এর নামানুসারে, যিনি এই অনুকল্পটা উপস্থাপন করে যে মহাবিশ্বকে পর্যবেক্ষণে দেখা যায় একটা অতি অসম্ভব অসম অবস্থায় কারণ কেবল যখন এরকম অবস্থা বিচ্ছিন্নভাবে ঘটে, তখনই মগজ অস্তিত্বে আসতে পারে মহাবিশ্ব সম্পর্কে সচেতন হতে। এই অনুকল্পটা যেটা বলে যে একটা দেহবিচ্ছিন্ন মগজের জন্য দরকার হয় ক্ষুদ্রতম ও বেশি সম্ভব পরিবর্তন-মানুষের মতো বুদ্ধিযুক্ত প্রানির তুলনায়, এটা প্রকাশ করে লরেন্স স্কালম্যান, ১৯৯৭ সালে এবং এই অনুকল্পটার জন্য কথন তৈরি করা হয় ২০০৪ সালে ও তা করে অ্যান্ড্রিয়াস আলব্রেক্ট এবং লরেঞ্জো সর্বো।  বোল্টজম্যান মগজের ধারনাকে প্রায় বলা হয় ভৌত হেয়ালি। একে আরো বলা হয়েছে বোল্টজম্যান শিশুসমূহের হেয়ালি। হেয়ালিটা হচ্ছে মহাবিশ্বকে পর্যবেক্ষণ করতে বুদ্ধিমত্তার দরকার। কিন্তু, মানুষ চিন্তা করতে যেসব যন্ত্রাংশ ব্যবহার করে (জটিল প্রত্যঙ্গ, পেশি ইত্যাদি) তার অনেকগুলোর দরকার পড়েনা। কেবল মগজটা দরকার। যেহেতু সরল জীবের উদ্ভব হওয়া জটিল জীবের উদ্ভব হওয়ার থেকে সহজ, মহাবিশ্বে অবস্থিত বুদ্ধিমত্তার বিশাল পরিমাণের উপাদান হবার কথা এরকম দেহবিচ্ছিন্ন স্ব-চেতন "বোল্টজম্যান মগজ"।   টীকা   বিষয়শ্রেণী:পদার্থবিজ্ঞানের হেঁয়ালি বিষয়শ্রেণী:ভৌত বিশ্বতত্ত্ব বিষয়শ্রেণী:হেঁয়ালি বিষয়শ্রেণী:পদার্থবিজ্ঞান বিষয়শ্রেণী:লুডভিগ বোলৎসমান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১১:১৫, ২২ জুন ২০২৪ (ইউটিসি) তালতলী সরকারি প্রাথমিক বিদ্যালয়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () প্রাথমিক বিদ্যালয় হিসাবে উল্লেখযোগ্য নয়। গুগল করেও তাতপর্যপূর্ন প্রচার পাওয়া গেলোনা। নিবন্ধে ভালো রেফারেন্স যুক্ত নেই। ~ Deloar Akram (আলাপ • অবদান • লগ) ১১:১৪, ৯ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জয়শ্রী গোস্বামী মহন্ত একজন ভারতীয় রাজনৈতিক নেত্রী তথা সাহিত্যিক। তিনি উচ্চ সদন রাজ্যসভাতে অসমকে প্রতিনিধিত্ব করেছেন। তিনি অসম গণ পরিষদের সদস্য এবং অসমের প্রাক্তন মুখ্যমন্ত্রী প্রফুল্ল কুমার মহন্তর পত্নী। তিনি অসমীয়া সাহিত্যের একজন লেখিকা তথা শিক্ষাবিদ হিসাবে পরিচিত। ২০১৮ সালে ভারত সরকার তাকে ভারতের চতুর্থ অসামরিক সম্মান পদ্মশ্রী প্রদান করে। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আসামের ব্যক্তি বিষয়শ্রেণী:১৯৬০-এ জন্ম বিষয়শ্রেণী:আসামের রাজ্যসভা সদস্য বিষয়শ্রেণী:অসম গণপরিষদের রাজনীতিবিদ বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:রাজ্যসভার নারী সদস্য বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:আসামের রাজনীতিতে নারী
থাম্ব|১৯৬৭ সালের সেপ্টেম্বরে ওয়ার্কার্স স্টেডিয়ামের স্যাটেলাইট ছবি থাম্ব|২০২০-২০২২ সংস্কারের আগে শ্রমিক স্টেডিয়ামের ভিতরে  ওয়ার্কার্স স্টেডিয়াম (), প্রায়শই সংক্ষেপে হিসাবে গংটি বা গং টি (), বেইজিং, চীনের চাওয়াং জেলার একটি বহুমুখী স্টেডিয়াম ছিল। স্টেডিয়ামটি ১৯৫৯ সালে নির্মিত হয়েছিল এবং ২০০৪ সালে সংস্কার করা হয়েছিল (কংক্রিটের কাঠামো শক্তিশালী হয়েছে, একটি নতুন ঘূর্ণায়মান ডিসপ্লে স্ক্রিন এবং শক্তি-সাশ্রয়ী ডিভাইস ইনস্টল করা হয়েছে)। স্টেডিয়ামটি ২০২০ সালে সম্পূর্ণ পুনর্নির্মাণের জন্য বন্ধ করে দেওয়া হয়েছিল এবং ১৫ এপ্রিল ২০২৩-এ মূল সাইটে নির্মিত একটি নতুন স্টেডিয়াম হিসাবে পুনরায় চালু করা হয়েছিল।  এটির ধারণক্ষমতা ছিল ৬৫,০৯৪ এবং এটি ৩৫০,০০০ বর্গমিটার (৩,৮০০,০০০ বর্গফুট) ভূমি এলাকা জুড়ে ছিল। এটি গণপ্রজাতন্ত্রী চীনের দশম বার্ষিকীতে ১৯৫৯ সালে নির্মিত দশটি মহান ভবনগুলির মধ্যে একটি।   বিলুপ্ত   ২০২০ সালের ৪ঠা জানুয়ারি তারিখে, ২০২৩ এএফসি এশিয়ান কাপের আয়োজক মাঠ হিসেবে ওয়ার্কার্স স্টেডিয়ামকে ঘোষণা করা হয়।AFC official website announces 2023 China Asian Cup stadium , dongqiudi.net, 4 January 2020 তবে, ১৪ মে ২০২২ তারিখে, এএফসি ঘোষণা করেছিল যে কোভিড-১৯ মহামারি দ্বারা সৃষ্ট ব্যতিক্রমী পরিস্থিতির কারণে চীন টুর্নামেন্টটি আয়োজন করতে পারবে না।  ২০১৯ মৌসুমে, বেইজিং গুয়ান তিন বছরের জন্য তার হোম স্টেডিয়ামটি বেইজিং ফেংতাই স্টেডিয়াম এস্থানান্তরিত করেছিল যখন টুর্নামেন্টের আগে সংস্কার করা হয়েছিল। পুনর্নির্মাণ প্রকল্পের প্রকৌশল সংস্থা হল বেইজিং কনস্ট্রাকশন ইঞ্জিনিয়ারিং গ্রুপ।  থাম্ব|ডান|ভেঙে ফেলা ওয়ার্কার্স স্টেডিয়াম, আগস্ট ২০২০   উল্লেখযোগ্য কনসার্ট   ৬ আগস্ট ১৯৯৯: এ-মেই - মেই লি ৯৯  ১৩ অক্টোবর ২০০২: গ্লে - বেইজিংয়ে গ্লে ওয়ান লাভ, শ্রোতা: ৩৫,০০০  ২৮ আগস্ট ২০০৪: ফেই ওং - নো ফেই! নো লাইভ! ট্যুর  ২৩ সেপ্টেম্বর ২০০৫: এস.এইচ.ই - ফ্যান্টাসি ল্যান্ড ওয়ার্ল্ড ট্যুর  ২২ অক্টোবর ২০০৫: রেইন - রেইন ডে ২০০৫ ট্যুর  ১ মে ২০০৮: জে চৌ - জে চৌ ২০০৭ ওয়ার্ল্ড ট্যুর  ১৬ সেপ্টেম্বর ২০১১: স্যাম্প - উই স্যাম্প! ২০১১ বেইজিং বাস  ১৭ মে ২০১৪:ডেভ ওয়াং ডেভ ওয়াং কামবেক ওয়ার্ল্ড ট্যুর  ১০ অক্টোবর ২০১৪: মারাইয়া কেরি  - দ্য ইলুসিভ চ্যান্টেস শো, শ্রোতা: ৬০,০০০  ১৯ অক্টোবর ২০১৪: ওয়াইজি এন্টারটেইনমেন্ট - পাওয়ার ওয়ার্ল্ড ট্যুর  ২৬ জুলাই ২০১৫: লিংকিন পার্ক - দ্য হান্টিং পার্টি ট্যুর  ১৪ জুলাই ২০১৮: জোকার জুই - স্কাইস্ক্র্যাপার ওয়ার্ল্ড ট্যুর   তথ্যসূত্র    বহিঃসংযোগ   নিউ ওয়ার্কার্স স্টেডিয়ামের জন্য অফিসিয়াল ওয়েবসাইট (নতুন গংটি), এপ্রিল ২০২৩ থেকে  স্টেডিয়ামের ছবি চীনের ফুটবল স্টেডিয়াম   স্পোর্টস ইলাস্ট্রেটেড আর্টিকেল, এপ্রিল ০৩, ২০০৭ সংগৃহীত  দ্য ক্রনিকেল অফ গংটি জিমেন, গংটি জিমেন (ওয়ার্কার্স স্টেডিয়াম ওয়েস্ট গেট), একটি রাতের জীবন এলাকা সম্পর্কে নিবন্ধ  বিষয়শ্রেণী:১৯৫৯-এ সমাপ্ত ক্রীড়া মাঠ বিষয়শ্রেণী:সমসাময়িক চীনা স্থাপত্য বিষয়শ্রেণী:বেইজিংয়ের ফুটবল মাঠ বিষয়শ্রেণী:চীনের অ্যাথলেটিক্স (ট্র্যাক ও ফিল্ড) মাঠ বিষয়শ্রেণী:বেইজিংয়ের ক্রীড়া মাঠ বিষয়শ্রেণী:২০০৮ গ্রীষ্মকালীন অলিম্পিকের মাঠ বিষয়শ্রেণী:অলিম্পিক ফুটবল মাঠ বিষয়শ্রেণী:এশিয়ান গেমসের স্টেডিয়াম বিষয়শ্রেণী:চীনের বহুমুখী স্টেডিয়াম বিষয়শ্রেণী:বেইজিং গুয়ান ফুটবল ক্লাব বিষয়শ্রেণী:চাওইয়াং জেলা, বেইজিং-এর ভবন ও স্থাপনা বিষয়শ্রেণী:১৯৯০ এশিয়ান গেমসের মাঠ বিষয়শ্রেণী:১৯৫৯-এ চীনে স্থাপনা বিষয়শ্রেণী:২০২০-এ চীনে স্থাপনা বিষয়শ্রেণী:চীনের ধ্বংসপ্রাপ্ত ভবন ও স্থাপনা